Tot ce trebuie să ştii despre asigurarea RCA. Cât te costă și ce amenzi riști.
Şoferii sunt obligaţi prin lege să încheie o asigurare RCA pentru maşinile înmatriculate. Neîncheierea poliţei atrage amenzi şi chiar reţinerea certificatului de înmatriculare. Dovada RCA-ului se poate face şi pe tabletă sau telefon.
Dacă eşti proprietarul unei maşini sau urmează să îţi cumperi una, nu uita de obligaţia de a încheia asigurarea obligatorie de răspundere civilă auto (RCA).Preţul acesteia diferă în funcţie de societatea de asigurări cu care închei contractul.Cele mai multe dintre societăţile autorizate de Autoritatea de Supraveghere Financiară (ASF) îţi pun la dispoziţie calculatoare prin care poţi anticipa costurile.Spre exemplu, pentru o maşină cu o capacitate cilindrică între 1.801 şi 2.000, un şofer de 42 de ani ar plăti la una dintre cele mai cunoscute firme de asigurare suma de 1.479 de lei pe an. Pentru aceeaşi maşină, un şofer de până în 30 de ani scoate din buzunare 2.939 de lei pe an.Nu uita că, în caz de control, poţi prezenta poliţiştilor poliţa şi în format electronic: pe laptop sau pe tabletă.În plus, pe site-ul ASF poţi verifica statutul unei poliţe RCA. Perioadele pe care se încheie astfel de poliţe sunt cuprinse între o lună şi 12 luni.Astfel, ai obligaţia de a reînnoi poliţa ori de câte ori aceasta expiră.În caz contrar, eşti bun de plată. Amenzile ajung la 2.000 de lei, iar poliţiştii îţi pot opri şi certificatul de înmatriculare, până când prezinţi documentul care atestă încheierea asigurării.